**Objava prostega delovnega mesta Strokovni delavec I za IKC (m/ž)**

**Datum objave razpisa: ponedeljek, 16. november 2015**

**Rok: četrtek, 19. november 2015 do 23:59**

Šentjur, 13. 11. 2015

Na podlagi 25. člena Zakona o delovnih razmerjih (Uradni list RS, št. 21/13 in 78/13 – popr.) Razvojna agencija Kozjansko, Ulica skladateljev Ipavcev 17, 3230 Šentjur, objavlja prosto delovno mesto za določen čas

**STROKOVNI DELAVEC I ZA IKC (m/ž) v Sektorju za razvoj turizma in podeželja.**

Kandidati, ki se bodo prijavili za prosto delovno mesto, morajo izpolnjevati naslednje pogoje:

* srednja strokovna oziroma srednja splošna izobrazba,
* najmanj 6 mesecev delovnih izkušenj,
* izpit »B« kategorije.

 Želena znanja, sposobnosti in kompetence:

* organizacijske sposobnosti,
* delo z računalnikom (okolje Windows, Microsoft Office, Internet, e-pošta),
* aktivno znanje vsaj enega svetovnega jezika.

Opis del in nalog, ki se opravljajo na tem delovnem mestu, so naslednje:

* sprejem in informiranje strank, prodaja vstopnic,
* priprava in izvajanje prireditev (scenska tehnika, avdio, luči …),
* sodelovanje z organizatorji prireditev in tehničnim osebjem glede izvedbe posamezne prireditve,
* tehnična pomoč pri izvedbi prireditev,
* dežurstva ob prireditvah in kulturnih dogodkih,
* vzdrževanje in ažuriranje vsebin spletnih strani,
* priprava podatkov za potrebe priprave promocijskih in drugih informativnih gradiv,
* oblikovanje in ažuriranje spletnih strani, delo z družbenimi omrežji,
* izvajanje aktivnosti promocije na predstavitvenih dogodkih,
* pomoč pri organizaciji in izvedbi posameznih kulturno turističnih prireditev,
* pomoč pri opravljanju administrativnih del v turistično informacijski pisarni,
* pripravljenost za opravljanje različnih del, ko ni polno zaseden s svojim delom,
* samostojno opravljanje drugih zahtevnejših nalog in del,
* ostale naloge po nalogu nadrejenega in upravljavca objekta.

Iz prijave mora biti razvidno:

* + izpolnjevanje pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec in leto) zaključka izobraževanja in ustanova, na kateri je bila izobrazba pridobljena,
	+ izpolnjevanje pogoja glede zahtevanih delovnih izkušenj. Kandidat navede datum (dan, mesec in leto) sklenitve in datum prekinitve delovnega razmerja pri posameznem delodajalcu ter kratko opiše delo, ki ga je opravljal pri tem delodajalcu, z navedbo stopnje zahtevnosti tega dela,
	+ izpolnjevanje pogoja o opravljenem vozniškem izpitu B kategorije - priložena kopija izpita.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Zaželene so izkušnje pri izvajanju turistične promocije in interpretacije kulturne dediščine, poznavanje območja občine Šentjur ter komunikativnost, sposobnost navezovanja stikov z obiskovalci turističnih, kulturnih prireditev.

Z izbranim kandidatom bo na podlagi projekta Delovanje Ipavčevega kulturnega centra Šentjur sklenjeno delovno razmerje z neenakomerno razporejenim polnim delovnim časom, za določen čas do 31. 12. 2020 in s šest mesečnim  poskusnim delom.

Izbrani kandidat bo delo opravljal v informacijski pisarni Ipavčevega kulturnega centra in na terenu, občasno po potrebi, v pisarni Turistično informacijskega centra Občine Šentjur.

Kandidat vloži prijavo v pisni obliki, ki jo pošlje v zaprti ovojnici z označbo: »za prosto delovno mesto strokovni delavec I za IKC« na naslov: Razvojna agencija Kozjansko, Ulica skladateljev Ipavcev 17, 3230 Šentjur, in sicer v roku 3 delovnih dni po objavi na spletni strani Razvojne agencije Kozjansko in na Zavodu RS za zaposlovanje.

Informacije o izvedbi postopka daje Maša Jazbec, tel. 03/747-13-07, informacije o delovnem področju pa mag. Andreja Smolej, tel. 03/747-13-07.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

                                                                                                             Razvojna agencija Kozjansko

 direktorica

 mag. Andreja Smolej l. r.